  Виталий Пронин Ӵужмуртмылэсь кышнозэ - Катя ӵужкенакмес - ӵужмамамы ичимень шуэ вал. Али со кылэз кылыны ик уг луы ни. Мар шуэм со? Елена Леконцева. Эгра ёросУдмурт кылын трос кылъёс возьмато ӵыжы-выжы кусыпъёсты. Асьмеос, кылсярысь, висъяськом мумы но бубы палась выжыосмес (ӵужанай но песянай), вазиськемъя тодыны быгатӥськом, кин бадӟым, нош кин пичи (агай но вын), кин виръя ӵыжы-выжы, нош кин  палэнысь (дядя но кырси), кин кыӵе ёросысь (апай но ака). Удмуртъёслэн адямиослэсь кусыпъёссэс возьматӥсь кылъёссы трос, соин но, вылды, сяме ӧй вал пыӵамын нимын-тулын вазиськон. Ойдолэ дэмен тодамы ваём со кылъёсты. Тӥляд гуртады, оло, соосты мукет сямен верало, гожтыса лэзе газетамы - кыллюкам кылдытом огъя кужымен.Агай, нюню, нюня - бадӟымез брат, дядя,аймурт, атайзы, дядяйзы - картлэн бубиз,ака - бадӟымез сестра, анай-атайлэн сестраоссы (тётка),апай - бадӟымез сестра, атайлэн сестраосыз (тётка), нылкышноослы гажаса вазиськон,ачка - картлэн бадӟымез апаез (золовка),бабай - песятай, картлэн бубиз, кышнолэн бубиз,бадӟымкенак - озьы шуо пиналъёс семьяысь бадӟым-зэ кенэз,безика - озьы шуэ пичиез кен бадӟымзэ,беська, нюнюзы - озьы шуэ кен кузпалызлэсь агайзэ (старший деверь),буба, песятай - атайлэн атаез,бултыр - кыкетӥ кышно, солэсь пиналъёссэ шуозы бултыр пи но бултыр ныл,бусён, базяй - кышнолэн апаезлэн яке сузэрезлэн картэз,бӧляк, иськавын - ӵыжы-выжы,вармай - кышнолэн бубиз,вармайпи - кышнолэн выныз яке агаез,вармака, вармумы - кышнолэн мумиз,вын - брат, пичиез брат,вынмурт -  вын-сузэръёс-лэн пизы (племянник),вынныл - вын-сузэръёс-лэн нылзы (племянница),дядяй - атай, дядя,ӟучанай, киросмумы, киросанай - нылпиез черке пыртӥсь (чукынӥсь) кышномурт,ӟучатай, киросня, киросатай - пиналэз черке пыртӥсь пиосмурт,ичимень - вынлэн кышноез, озьы вазиське бадӟым братлэн кузпалыз пичи братлэн кышноезлы яке  арлыдогес ӵыжы-выжыос вынзылэн кышноезлы,кен - сноха, выль кен - невеста,кенак - арлыдогес пиосмурт ӵыжы-выжылэн кузпалызлы вазиськон, нылкышнолы гажаса вазиськон,киросныл, кутэмныл - черкын кутэм ныл,кироспи, кутэмпи - черкын кутэм пи,кырси - апайлэн картэз,нэнэ - анай, песянай,сузэр - сестра, пичиез сестра,сюранай, сюрмумы - мачеха,сюратай, сюрбубы - отчим,ӵужанай, ӵужмама, ӵужнэнэ, ӵужапай, ӵуж-кенак - анай палась нылкышно ӵыжы-выжыос,ӵужатай, ӵужбуба, ӵужмурт - анай палась воргорон ӵыжы-выжыос,ӵужодӥг - анай палась двоюродной агай-вынъёс, двоюродной сузэр-апайёс,эмеспи - зять, выль эмеспи - жених.«Удмурт-ӟуч кыллюкамъя» дасяз Ольга Вахитова.     Теги: визь-нод удмурткультура  